
6. luokan lukuvuosiarvioinnin kriteerien tukimateriaali
Muu vieras kieli, A-oppimäärä, vl 3–6
Opetuksen tavoitteet T1–T6

Kasvu kulttuuriseen moninaisuuteen ja kielitietoisuuteen

Tavoite 1 
  
Arvioinnin kohde 
· Kielellisen ja kulttuurisen moninaisuuden sekä kohdekielen aseman ja merkityksen hahmottaminen

Opetuksen tavoitteet 
· ohjata oppilasta havaitsemaan lähiympäristön ja maailman kielellinen ja kulttuurinen runsaus sekä opiskeltavan kielen asema siinä

Opetuksen tavoitteista johdetut oppimisen tavoitteet 
· Oppilas oppii tunnistamaan lähiympäristönsä ja maailman kielellistä ja kulttuurista moninaisuutta sekä tuntemaan kohdekielen asemaa lähiympäristössä ja maailmassa.

Tavoitteen T1 teemoihin liittyvät esimerkkikysymykset 

1. Mitä kieliä näet ja kuulet lähiympäristössäsi? 
2. Mitkä ovat Suomen kansalliskielet ja kotoperäiset kielet?
3. Mitkä ovat Pohjoismaat ja niiden kielet? 
4. Mitä kieliä maailmassa käytetään? Missä maissa niitä käytetään?
5. Mitkä ovat tyypillisiä asioita niiden maiden kulttuureille, joiden kieltä opiskelet? 
6. Missä voit nähdä ja kuulla opiskelemaasi kieltä lähiympäristössä? Entä missä muualla?
7. Mikä on opiskelemasi kielen asema lähiympäristössäsi ja maailmassa?
8. Missä tilanteissa opiskelemaasi kieltä käytetään kansainvälisen viestinnän välineenä?
9. Missä sinä tarvitset opiskelemasi kielen taitoa tulevaisuudessa?
Kotoperäisiä kieliä ovat pohjoissaame, inarinsaame, koltansaame, suomalainen ja suomenruotsalainen viittomakieli, romanikieli, karjala, tataari sekä jiddiš.



Kasvu kulttuuriseen moninaisuuteen ja kielitietoisuuteen

Tavoite 2  

Arvioinnin kohde 
· Ei käytetä arvosanan muodostamisen perusteena. Oppilasta ohjataan pohtimaan kokemuksiaan osana itsearviointia.

Opetuksen tavoite 
· motivoida oppilasta arvostamaan omaa kieli- ja kulttuuritaustaansa sekä maailman kielellistä ja kulttuurista monimuotoisuutta ja kohtaamaan ihmisiä ilman arvottavia ennakko-oletuksia

Opetuksen tavoitteesta johdettu oppimisen tavoite 
· Oppilas oppii arvostamaan omaa kieli- ja kulttuuritaustaansa sekä maailman kielellistä ja kulttuurista moninaisuutta. Hän oppii kohtaamaan ihmisiä ilman arvottavia ennakko-oletuksia.

  
Tavoitteen T2 teemoihin liittyvät itsearviointikysymykset 

1 Mitä kieliä käytät arjessasi? Mitä niistä käytät kotona? Entä kavereiden kanssa?
2 Mitä tiedät arjessa käyttämiesi kielten kulttuureista? Entä kavereidesi käyttämien kielten kulttuureista? Anna esimerkkejä esimerkiksi ruuasta, taiteesta, musiikista, urheilusta, pukeutumisesta ja tavoista viettää juhlapyhiä.
3 Kerro omasta kulttuuritaustasi: missä olet syntynyt, entä missä vanhempasi ja isovanhempasi? Oletteko muuttaneet paikasta toiseen?
4 Mitä tiedät opiskelemaasi kieleen liittyvistä kulttuureista?
5 Mitä haluat oppia opiskelemaasi kieleen liittyvistä kulttuureista?
6 Mikä sinua kiinnostaa eri kielten kulttuureissa?
7 Mitä voit oppia opiskelemasi kielen kulttuurista?
8 Mitä voit oppia erimaiden kulttuureista?
Mitä on kulttuuri? Lisätietoa Opetushallituksen verkkosivuilta.


Kasvu kulttuuriseen moninaisuuteen ja kielitietoisuuteen

Tavoite T3 
  
Arvioinnin kohde 
· Kielellinen päättely

Opetuksen tavoite
· ohjata oppilasta havaitsemaan kieliä yhdistäviä ja erottavia ilmiöitä sekä tukea oppilaan kielellisen uteliaisuuden ja päättelykyvyn kehittymistä

Opetuksen tavoitteesta johdettu oppimisen tavoite  
· Oppilas oppii tunnistamaan kieliä yhdistäviä ja erottavia ilmiöitä sekä kehittämään kielellistä päättelykykyään.


Tavoitteen T3 teemoihin liittyvät esimerkkikysymykset 

1 Mitä eroja olet huomannut opiskelemasi kielen ja äidinkielesi välillä?
2 Onko opiskelemallasi kielellä ja äidinkielelläsi jotain yhteistä? Pohdi esimerkiksi sanastoa ja rakenteita.
3 Miten muiden kielten osaaminen on auttanut sinua opiskelemasi kielen opinnoissa?  
4 Ota selvää joidenkin sinulle tärkeiden opiskelemasi kielen sanojen alkuperästä. Mistä kielestä sanat ovat tulleet opiskelemaasi kieleen?
  




Kasvu kulttuuriseen moninaisuuteen ja kielitietoisuuteen

Tavoite T4 

Arvioinnin kohde 
· Kohdekielisen aineiston löytäminen

Opetuksen tavoite 
· Ohjata oppilasta löytämään kohdekielistä aineistoa

Opetuksen tavoitteesta johdettu oppimisen tavoite  
· Oppilas oppii löytämään ja valitsemaan itselle sopivaa ja kiinnostavaa
kohdekielistä aineistoa. 

  
Tavoitteen T4 teemoihin liittyvät esimerkkikysymykset 

1 Mitkä aihepiirit kiinnostavat sinua?
2 Oletko saanut opiskella sinua kiinnostavien aiheiden sisältöjä ja sanastoa opiskelemasi kielen opinnoissa?
3 Oletko löytänyt sinua kiinnostavia aineistoja esimerkiksi lehdistä, verkkojulkaisuista, sosiaalisesta mediasta tai jostain muualta?
4 Miten olet hyödyntänyt niitä opiskelemasi opinnoissasi? 
5 Miten voit kehittää kielitaitoasi myös koulun ulkopuolella?  





Kielenopiskelutaidot

Tavoite T5 

Arvioinnin kohde 
· Kohdekielen opiskelun tavoitteista kertominen ja ryhmässä toimiminen

Opetuksen tavoite 
· Tutustua yhdessä opetuksen tavoitteisiin ja luoda salliva opiskeluilmapiiri, jossa
tärkeintä on viestin välittyminen sekä kannustava yhdessä oppiminen

Opetuksen tavoitteesta johdettu oppimisen tavoite  
· Oppilas oppii kertomaan kohdekielen opiskelun tavoitteistaan sekä tekemään yhteistyötä ja toimimaan ryhmässä muita kannustaen. 
  

Tavoitteen T5 teemoihin liittyvät esimerkkikysymykset 

1 Mikä on tavoitteesi opiskelemasi kielen opinnoissa?  
2 Millaiset yhdessä muiden kanssa tehtävät harjoitukset auttavat sinua oppimaan?  
3 Miten kannustat muita opiskelemasi kielen tunneilla?



Kielenopiskelutaidot

Tavoite T6 

Arvioinnin kohde 
· Vastuun ottaminen kohdekielen opiskelusta ja sopivien kielen oppimistapojen löytäminen

Opetuksen tavoite 
· Ohjata oppilasta ottamaan vastuuta omasta kielenopiskelustaan ja kannustaa oppilasta harjaannuttamaan kielitaitoaan rohkeasti ja myös tietoja viestintäteknologiaa käyttäen sekä kokeilla, millaiset tavat oppia kieliä sopivat hänelle parhaiten

Opetuksen tavoitteesta johdettu oppimisen tavoite  
· Oppilas oppii ottamaan vastuuta kohdekielen opiskelustaan. Hän oppii eri tapoja oppia kieliä sekä hyödyntämään tieto- ja viestintäteknologiaa kohdekielen taitonsa kehittämisessä ja käyttämään kohdekielen taitoaan rohkeasti. 


Tavoitteen T6 teemoihin liittyvät esimerkkikysymykset 

1 Miten opit kieliä parhaiten? Mitkä tavat eivät ole toimineet?
2 Mitkä tieto- ja viestintäteknologian ohjelmat tai sovellukset auttavat sinua oppimaan opiskelemaasi kieltä tai muita kieliä?  

